**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 21.07.2019, ora 08.00 –22.07.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 22.07.2019, ora 7.00**

**RÂURI**

**Debitele au fost, în general, staționare,** exceptând râurile din bazinele hidrografice: Someș, Crișul Negru, Crișul Alb, Mureș, Bega, Timiș, Bârzava, Caraș, Nera, Cerna, unde au fost în scădere și cursul inferior al Ialomiței, unde au fost în ușoară creștere datorită propagării.

Scurgeri importante pe versanţi, torenţi, pâraie, viituri rapide şi creşteri de debite şi niveluri, izolate, s-au produs pe unele râuri mici aferente zonelor de deal și munte din estul Transilvaniei și vestul Moldovei datorită precipitaţiilor sub formă de aversă, cu caracter torenţial, căzute în interval.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe Bega inferioară, cursul Prutului aval de Stânca Costeşti şi pe afluenţii Prahovei şi mai mici (sub 30% din normalele lunare) pe râurile din bazinele hidrografice: Lăpuș, Crasna, Moravița, Rm. Sărat, Bârlad, Jijia şi pe unii afluenţi ai Mureşului (Comlod, Iara, Feernic, Domald, Secaș, Sebeş, Râul Mare).

În interval au fost emise 2 **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staţionare**, exceptând râurile din bazinele hidrografice: Crasna, Barcău, Crișuri, afluenții Mureșului mijlociu și inferior și afluenții Someșului aval Dej unde vor fi în ușoară scădere.

Pe râurile din bazinele hidrografice Someșul Mare, Suceava, Moldova, Bistrița, Trotuș, bazinele superioare ale Mureșului și Oltului, debitele vor fi în ușoară creștere, ca urmare a precipitațiilor prognozate și propagării.

Sunt posibile scurgeri importante pe versanţi, torenţi, pâraie, viituri rapide cu efecte de inundaţii locale şi creşteri de debite şi niveluri pe unele râuri mici aferente zonelor de deal și munte, cu precădere din Transilvania și Moldova, datorită precipitaţiilor sub formă de aversă, cu caracter torenţial, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş), în intervalul 21.07 – 22.07.2019, **a fost în scădere**, având valoarea de **3300 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în scădere la Gruia și pe sectorul Bechet – Tulcea și în creștere la Calafat.

**Debitul la intrarea în ţară** (secţiunea Baziaş) **va fi în scădere** (3200 m3/s).

În aval de Porţile de Fier, debitele vor fi în scădere pe sectoarele Gruia – Calafat şi Tr.Măgurele– Tulcea şi staţionare pe sectorul Bechet – Corabia.

**2.** **Situaţia meteorologică în intervalul 21.07.2019, ora 08.00 –22.07.2019, ora 06.00**

**În ţară,** vremea s-a încălzit ușor și a fost călduroasă în cea mai mare parte a țării. Indicele de confort termic, temperatură-umezeală (ITU), a atins sau a depășit ușor pragul critic de 80 de unități, local în Muntenia, în vestul și în sudul Olteniei și doar cu totul izolat în Banat, Crișana și Moldova. Cerul a fost variabil, cu înnorări temporare în regiunile nordice, în zonele montane și submontane, iar noaptea parțial și în vestul și în centrul teritoriului. S-au semnalat averse, descărcări electrice și intensificări de scurtă durată ale vântului, mai ales după-amiaza și pe parcursul nopții pe arii relativ extinse în Maramureș, local în estul Transilvaniei și izolat în Moldova, Dobrogea, Muntenia, Oltenia, Crișana și la munte. Punctiform în estul Transilvaniei cantitățile de apă au depășit 30 l/mp (32,8 l/mp la stația hidro Șicașău în județul Harghita). Temperaturile maxime s-au încadrat între 26 de grade la Ocna Șugatag, Joseni, Miercurea Ciuc, Constanța - Dig și Mangalia și 35 de grade la Calafat și Băile Herculane. La ora 06.00 se înregistrau valori termice cuprinse între 9 grade la Miercurea Ciuc și 24 de grade la Mahmudia.

**OBSERVAȚII** - de ieri dimineață de la ora 06.00 au fost în vigoare 17 mesaje pentru fenomene meteorologice periculoase imediate, după cum urmează:

- 1 avertizare cod portocaliu emisă de CNPM pentru SRPV Sibiu;

- 16 atenționări cod galben, 5 emise de SRPV Cluj, 4 de SRPV Sibiu și 4 de SRPV Bacău, 2 de SRPV Craiova și 1 de SRPV Constanța.

**La Bucureşti,** vremea s-a menținut călduroasă, iar disconfortul termic a crescut - indicele temperatură-umezeală (ITU) depășind ușor pragul critic de 80 de unități în centrul orașului. Cerul a fost mai mult senin, iar vântul a suflat slab până la moderat. Temperatura maximă a fost de 33 de grade Afumați și Băneasa și de 34 de grade la Filaret. La ora 06.00 se înregistrau 17 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 22.07.2019, ora 08.00 –23.07.2019, ora 08.00**

**În ţară,** vremea va fi caldă, local caniculară în Câmpia Română. După-amiaza disconfortul termic va fi ridicat, iar indicele temperatură-umezeală (ITU), va atinge sau va depăși ușor pragul critic de 80 de unități, pe arii relativ extinse în regiunile sudice și cu totul izolat în vestul și în estul teritoriului. Temperaturile maxime se vor încadra, în general, între 26 și 36 de grade, cu cele mai ridicate valori în Lunca Dunării, iar cele minime între 12 și 22 de grade. Cerul va fi variabil, dar vor fi și perioade cu înnorări temporar accentuate, averse, descărcări electrice și intensificări  de scurtă durată ale vântului, posibil cu aspect de vijelie, pe parcursul zilei în cea mai mare parte a Transilvaniei, a Moldovei, în zona Carpaților Meridionali și Orientali și pe arii restrânse în restul teritoriului, iar noaptea  local la munte, în Muntenia, Dobrogea, sudul Moldovei și izolat în celelalte regiuni. Ploile vor avea și caracter torențial, pe suprafețe mici se vor acumula cantități de apă însemnate, de peste 20...25 l/mp și va cădea grindină.

**La Bucureşti,** vremea va fi călduroasă, iar după-amiază va deveni caniculară, cu disconfort termic ridicat și un indice temperatură-umezeală (ITU) ce va atinge pragul critic de 80 de unități. Cerul va fi variabil, cu înnorări temporar accentuate seara și noaptea, când se vor semnala averse, posibil torențiale, însoțite de descărcări electrice și intensificări de scurtă durată ale vântului. Temperatura maximă se va situa în jurul valorii de 35 de grade, iar cea minimă va fi de 19...20 de grade.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 18.07.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.07.2019 - 05.07.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**